recursal/SuperWikiNEXT-32B huggingface dataset:
**اخلاقی جذبات** (انگریزی: Moral emotions) مختلف النوع سماجی جذبات کا مجموعہ ہیں جو اخلاقی طے شدگیوں اور فیصلوں کی تشکیل اور ان کی پیام رسانی سے جڑے ہیں۔ یہ خود کے اور دوسروں کے اخلاقی برتاؤ کے رد عمل کے بننے اور اس کے اظہار میں بھی معاون ہیں۔

افادیت
------

خلاقی تعلقات ظاہر کیے جاتے ہیں اور انفرادی تعلقات پر منحصر ہیں۔ انسان دوسرے لوگوں کو اور اخلاقی جذبات کا تجربہ کرتا ہے۔ جذبات کی درجہ بندی خود ہی ہوتی ہے۔ مثال کے طور پر، محبت، ضمیر، دوستی. عملی جذبات مختلف تجربات (مزدور اور سرگرمی کے دوسرے شعبے) ہیں۔ دانشور اپنی اظہار کو تلاش کرتے ہیں جب کوئی شخص حیرت یا خوشی کا تجربہ کرتا ہے، تو کچھ نیا سیکھنا. جمالیاتی احساسات کچھ خوبصورت، حوصلہ افزائی دیکھنے کی وجہ سے ہیں۔ یہ غور کرنا چاہیے کہ جذبات اور جذبات کو ان کے اظہار کی حد نہیں ہے۔ لہذا، ایک شخص جذبات کی مسابقتی تجربے کا سامنا کرسکتا ہے (جو کسی فوری طور پر اور کسی کی تعریف کرتا ہے، لیکن اسی وقت اس شخص کو کسی اور کے لیے مذمت کرتا ہے).

انسانی معاشرے کے اندر حسد، بْغض، نفرت، انتقام، کینہ پروری، ہوس پرستی، خود غرضی، مایوسی اور ریا کاری جیسے قبیح و غیر اخلاقی جذبات جنم لینے لگتے ہیں۔ یہ مزموم اور خبیث احساسات انسان کی پاکیزہ روح کو گھن کی طرح کمزور کرنے لگتے ہیں۔ انسان انسانی اقدار اور اخلاقی روایات کو پسِ پْشت ڈال کر تسکین محسوس کرنے لگتا ہے۔ دوسروں پر سبقت لے جانے میں ہر جائز و ناجائز حربہ استعمال کرنا اپنا حق سمجھنے لگتا ہے۔ خود غرضی اور ہوس پرستی کا ناگ پھن پھیلائے انسانی قدروں کو ڈس کر زہریلا بنا دیتا ہے۔ اْسے اپنی ذات اور ذاتی مفادات کے سوا کچھ دکھائی نہیں دیتا۔ دفتر ہو یا گھر، محلے داری ہو یا رشتے داری وہ اپنے ساتھیوں کو بچھاڑنے اور نیچا دکھانے کے لیے ہمہ وقت منفی اور غلیظ پرو پیگنڈوں میں مصروف رہتا ہے۔ حسد کی آگ لاوا بن کر ہر وقت اْس کے دل و دماغ میں ایک بے چینی سی پیدا کیے رکھتی ہے۔ بْخل اور بْغض اْسے خود غرضی اور اناء پرستی کی بھینٹ چڑھاکر انسانیت کے ارفع و اعلیٰ مقام سے گرا دیتے ہیں۔ اپنی جھوٹی ساکھ کو سہارا دینے کے لیے وہ دوسروں پر دشنام درازی اور الزام تراشی کا کوئی موقع ہاتھ سے نہیں جانے دیتا۔

مزید دیکھیے
-----------

* اخلاقیات

حوالہ جات
---------

1. ↑  David A. Pizarro (2007)۔ "Moral Emotions"۔ $1 میں Roy F Baumeister، Kathleen D Vohs۔ Encyclopedia of Social Psychology۔ SAGE Publications, Inc.۔ صفحہ: 588–589۔ ISBN 9781412956253۔ doi:10.4135/9781412956253.n350
2. ↑  Jonathan Haidt (2003)۔ "The Moral Emotions" (PDF)۔ $1 میں Richard Davidson، Klaus Scherer، H. Goldsmith۔ Handbook of Affective Sciences۔ Oxford University Press۔ صفحہ: 855۔ ISBN 978-0-19-512601-3
3. ↑  جون Price Tangney، Jeff Stuewig، Debra J. Mashek (جنوری 2007)۔ "Moral Emotions and Moral Behavior" (PDF)۔ Annual Review of Psychology۔ **58** (1): 345–372۔ PMC 3083636Freely accessible۔ PMID 16953797۔ doi:10.1146/annurev.psych.56.091103.070145  تحقق من التاريخ في: `|date=` (معاونت)
4. ↑  جذبات اور جذبات کی درجہ بندی
5. ↑  کسبِ کمال کْن
**اجیت**  یا **آجیت**، (سنسکرت: अजित‎ *ajita*) ایک عام مردانہ یا بسا اوقات زنانہ ذاتی نام ہے۔ یہ نام بھارت بھر میں اور نیپال، بنگلہ دیش اور سری لنکا میں رکھا جاتا ہے۔ ایک سے منسلک ایک اور نام اجے ہے۔

وجہ تسمیہ
---------

اس نام کی اصل سنسکرت ہے، جہاں اس کا اولین مطلب "ناقابل تسخیر" ہے، "ناقابل مزاحمت"، "بلا سبقت"۔ لغوی مطلب ہے "ناقابل شکست"، اس کا سابقہ*ا-* مطلب "نہیں" اور *جیت* مطلب "فتح" پانا مغلوب کرنا۔ یہ نام کئی اساطیری کرداروں کے لیے استعمال ہوا ہے جیسے شیو اور وشنو کے لیے ہندو مت میں، ماتریہ کے لیے بدھ مت میں اور ارہتس کے لیے جین مت میں۔

شخصیات
------

* اجیت کمار
* اجیت خان
* اجیت واڈیکر

مزید دیکھیے
-----------

* اجے (ذاتی نام)

حوالہ جات
---------

1. 1 2  مونیئر مونیئر-ویلمز (1899ء)۔ سنسکرت انگریزی لغت : اشتقاقی اور لسانی تقابلی نظم مع خصوصی ہند یورپی زبانوں کا ہم مصدر حوالہ۔ اوکسفرڈ: کلارینڈن پریس  تحقق من التاريخ في: `|date=` (معاونت)

|  |  |
| --- | --- |
|  |  یہ صفحہ یا حصہ ایک جیسے ذاتی نام والی شخصیات کی فہرست ہے۔ اگر ایک اندرونی ربط کے ذریعہ آپ اس صفحہ تک پہنچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔  |
**اختلاطی کہکشائیں**  ایسی کہکشائیں ہوتی ہیں جن کی کشش ثقل ایک دوسرے کو متاثر کر رہی ہو۔ اس کی عام مثال ایسی طفیلی کہکشاں ہے جو اپنی اصل کہکشاں کے بازو کو متائثر کر رہی ہو۔ اس کی بڑی مثال کہکشاؤں کا تصادم ہوتی ہے۔

طفیلی کہکشاں کا پیدا کردہ بگاڑ
------------------------------

بنیادی کہکشاں عموماً طفیلی کہکشاں میں بگاڑ پیدا کرتی رہتی ہے تاہم اگر طفیلی کہکشاں بنیادی کہکشاں میں گھس جائے یا اس کے کناروں پر موجود بازوؤں میں گڑبڑ پیدا کرنے لگے تو اسے طفیلی کہکشاں کا پیدا کردہ بگاڑ کہیں گے۔ نتیجتاً کم مقدار میں نئے ستارے جنم لے سکتے ہیں۔

کہکشاؤں کا تصادم
----------------

کہکشاؤں کے ارتقاء کے دوران ان کے تصادم عام بات ہے۔ تاہم چونکہ ہر کہکشاں کا انتہائی بڑا حصہ خالی ہوتا ہے اس لیے یہ تصادم حقیقی کی بجائے مجازی معنوں میں دیکھا جاتا ہے۔ یعنی کہکشاؤں کی کشش ثقل کا تصادم۔ نتیجتاً دونوں کا انضمام بھی ہو سکتا ہے۔ جب دو کہکشائیں ایک دوسرے سے ٹکرائیں لیکن ان کی رفتار اتنی تیز نہ ہو کہ تصادم کے بعد اپنی حرکت جاری رکھ سکیں تو وہ ایک دوسرے میں گھسنے کے بعد گھل مل جاتی ہیں اور ایک بڑی کہکشاں بن جاتی ہیں۔

اگر ایک کہکشاں بہت بڑی اور دوسری بہت چھوٹی ہو تو تصادم یا انضمام کے بعد چھوٹی کہکشاں بظاہر ختم ہو جاتی ہے اور بڑی کہکشاں کی شکل بھی تقریباً ویسی ہی رہتی ہے۔ تاہم اگر دونوں کہکشائیں ایک دوسرے سے تصادم کے بعد الگ ہو جائیں تو عموماً ان کی شکلیں اور ان کے اجرام فلکی تقریباً یکساں رہتے ہیں۔

کہکشاؤں کے تصادم کا مشاہدہ کرنے کے لیے شمارندے پر اس کی نقلیں بھی تیار کی جاتی ہیں جو بالکل اصل صورت حال کو پیش کرتی ہیں۔

کہکشاؤں کا ایک دوسرے کو کھانا
-----------------------------

مدوجزری اثرات کی مدد سے ایک بڑی کہکشاں اپنے نزدیک موجود چھوٹی کہکشاں کو ہڑپ کرنا شروع کر دیتی ہے۔ اس کا نتیجہ بالعموم نسبتاً بڑی اور بے ڈھنگی کہکشاں کی صورت میں نکلتا ہے۔

خیال کیا جاتا ہے کہ ہماری کہکشاں اپنے گرد موجود بونی کہکشاؤں سے ہائیڈروجن گیس کو اپنی طرف کھینچ رہی ہے۔ ان کہکشاؤں سے ہائیڈروجن گیس کی لہریں ہماری کہکشاں میں گھستی دیکھی جا سکتی ہیں۔

مستقبل میں ہماری کہکشاں اور اینڈرمیڈا کا تصادم
----------------------------------------------

ماہرین فلکیات کے مطابق تین ارب سال بعد ہماری کہکشاں اینڈرومیڈا کہکشاں سے ٹکرا جائے گی۔ خیال کیا جاتا ہے کہ یہ سپرنگ نما کہکشائیں مل کر تھالی نما ایک کہکشاں بن جائیں گی۔ 

|  |  |
| --- | --- |
|  | ویکی ذخائر پر **اختلاطی کہکشائیں** سے متعلق سمعی و بصری مواد ملاحظہ کریں۔ |

نگار خانہ
---------

* 
* 
* 
*
کیمیا میں **ارتکاز** (انگریزی: concentration) کسی آمیزے میں کیمیاوی اجزاء (constituents) کی مقدار کی پیمائش ہے کہ جسے آمیزے کے کل حجم پر تقسیم کرنے سے حاصل کیا جاتا ہے۔
ارتکاز کی کئی قسم کی ریاضیاتی وضاحت کی جا سکتی ہے۔

کمیتی ارتکاز
------------

 تفصیلی مضمون کے لیے **کمیتی ارتکاز** ملاحظہ کریں۔
کمیتی ارتکاز (mass concentration) کسی آمیزے میں کیمیاوی اجزاء کی کیمت کو اس کے کل حجم پر تقسیم کرنے سے حاصل کیا جاتا ہے۔

{\displaystyle \rho \_{i}={\frac {m\_{i}}{V}}.}
جہاں {\displaystyle \rho \_{i}} کمیتی ارتکاز، {\displaystyle m\_{i}} کیمیاوی اجزاء کی کمیت اور {\displaystyle V} آمیزے کا حجم ہے۔

مولی ارتکاز
-----------

 تفصیلی مضمون کے لیے **مولی ارتکاز** ملاحظہ کریں۔
مولی ارتکاز (molar concentration) کسی آمیزے میں ایک مول کیمیاوی اجزاء کی مقدار کو اس کے کل حجم پر تقسیم کرنے سے حاصل کیا جاتا ہے۔

{\displaystyle c\_{i}={\frac {n\_{i}}{V}}.}
جہاں {\displaystyle c\_{i}} مولی ارتکاز، {\displaystyle n\_{i}} کیمیاوی اجزاء کی مقدار اور {\displaystyle V} آمیزے کا حجم ہے۔

عددی ارتکاز
-----------

 تفصیلی مضمون کے لیے **عددی ارتکاز** ملاحظہ کریں۔
عددی ارتکاز (number concentration) کسی آمیزے میں کیمیاوی اجزاء کی تعداد کو اس کے کل حجم پر تقسیم کرنے سے حاصل کیا جاتا ہے۔

{\displaystyle \mathbb {C} \_{i}={\frac {N\_{i}}{V}}.}
جہاں {\displaystyle \mathbb {C} \_{i}} عددی ارتکاز، {\displaystyle N\_{i}} کیمیاوی اجزاء کی تعداد اور {\displaystyle V} آمیزے کا حجم ہے۔

حجمی ارتکاز
-----------

 تفصیلی مضمون کے لیے **حجمی ارتکاز** ملاحظہ کریں۔
حجمی ارتکاز (Volume concentration) کسی آمیزے میں کیمیاوی اجزاء کے حجم کو اس کے کل حجم پر تقسیم کرنے سے حاصل کیا جاتا ہے۔

{\displaystyle \sigma \_{i}={\frac {V\_{i}}{V}}.}
جہاں {\displaystyle \sigma \_{i}} حجمی ارتکاز، {\displaystyle V\_{i}} کیمیاوی اجزاء کا حجم اور {\displaystyle V} آمیزے کا حجم ہے۔
مصر کے نقشے میں جھیل ناصر نمایاں ہے
**جھیل ناصر** (عربی: بحيرۃ ناصر) جنوبی مصر اور شمالی سوڈان کا ایک عظیم آبی ذخیرہ ہے۔ اس کا 83 فیصد حصہ مصر میں ہے جہاں اسے جھیل ناصر کہا جاتا ہے جبکہ سوڈان میں اسے جھیل نوبیا کے نام سے پکارا جاتا ہے۔

یہ جھیل 1958ء سے 1970ء کے دوران دریائے نیل پر تعمیر کیے جانے والے اسوان بند کے نتیجے میں بنی۔

جھیل ناصر 550 کلومیٹر طویل اور خط سرطان کے قریب زیادہ سے زیادہ 35 کلومیٹر عریض ہے۔ اس کا کل سطحی رقبہ 5،250 مربع کلومیٹر اور پانی کے ذخیرے کی گنجائش 157 مکعب کلومیٹر ہے۔

1960ء کی دہائی میں بند کی تعمیر کے دوران ارد گرد کے کئی علاقوں سے افراد کو منتقل کر دیا گیا جبکہ سوڈان کی دریائی بندرگاہ وادی حلفا مکمل طور پر زیر آب آگئی اور نیا شہر اسیجھیل کے کنارے بسایا گیا۔

یہ جھیل سابق مصری صدر جمال عبدالناصر کے نام سے موسوم ہے جو اس متنازع بند کے منصوبے کے خالق تھے۔

1990ء کی دہائی میں جھیل میں ذخیرہ آب حد سے زیادہ بڑھنے کے بعد پانی مغربی صحرا کی جانب سفر کرنے لگا جس سے 1998ء کے اوائل میں توشکہ جھیلیں تشکیل پائیں۔

حوالہ جات
---------

1. ↑  "Lake Nasser"۔ World Lake Database۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 15 اکتوبر 2016  الوسيط `|url-status=` تم تجاهله (معاونت)

|  |  |
| --- | --- |
|  | ویکی ذخائر پر **جھیل ناصر** سے متعلق سمعی و بصری مواد ملاحظہ کریں۔ |
**برلے گرفن جھیل** آسٹریلیا کے دار الحکومت کینبرا کے وسط میں واقع ایک خوبصورت مصنوعی جھیل ہے۔ جو 1963میں دریائے مولونگلو پر بند باندھنے کے بعد مکمل ہوئی۔ اس کا نام امریکی ماہر تعمیرات والٹر برلے گرفن کے نام پر رکھا گیا۔

آسٹریلوی سرویکشک چارلس رابرٹ نے 1909 میں دار الحکومت کے لیے موجودہ جگہ تجویز کی ۔ 1911 میں اس سلسلے میں ایک مقابلے کا انعقاد کیا گیا اور تمام شرکاء مقابلہ کو چارلس کا سروے نقشہ اور تجاویز فراہم کر دی گئیں۔ ان میں اس جھیل کی تجویز بھی تھی کیونکہ چارلس چاہتا تھا کہ کم سے کم خرچ میں دریائے مولونگلو کے پانی کو ذخیرہ کر کے شہر کی تزئین کے لیے ایک خوبصورت جھیل بنائی جائے۔ مزید یہ کہ اس نے بند باندھنے کے لیے چار موزوں مقامات کی نشان دہی بھی کر دی۔

یہ مقابلہ امریکی ماہر تعمیرات والٹر برلے گرفن نے جیتا ۔ وزیر داخلہ کنگ اوملے نے اسے قوم کے نئے دار الحکومت کی تعمیر کے لیے آسٹریلیا آنے کی دعوت دی۔ گرفن نے قلب شہر میں جیومیٹری کی اعلیٰ ترین مہارتوں کو بروئے کار لاتے ہوئے گیارہ کلومیٹر لمبی اور سوا کلومیٹر چوڑی جھیل تخلیق کی تاہم حکومت نے اس کے اصل نقشے میں ترمیم کر دی اور 1920 میں اس کی روانگی تک کوئی خاطر خواہ پیش رفت نہ ہوئی۔ یہاں تک کہ دوسری عالمی جنگ شروع ہو گئی۔ اس کے بعد سیاسی اختلافات و مباحث کا ایک سلسلہ چل نکلا ،بالآخر 1960 میں وزیر اعظم رابرٹ مینزیس کی کوششوں سے کام کا آغاز ہوا۔ سب سے پہلے ڈیم اور پلوں کو تعمیر کیا گیا اور ستمبر 1963 کو ڈیم کا دہانہ بند کر کے پانی ذخیرہ کرنے کا آغاز ہو جو اپریل 1964 کو مطلوبہ سطح تک پہنچا۔17 اکتوبر 1964 کو اس کا افتتاح کیا گیا۔

جھیل کینبرا کے عین وسط میں واقع ہے اور اس کے ساحلوں پر قومی گیلری، قومی عجائب گھر، قومی کتب خانہ، آسٹریلیا کی قومی یونیورسٹی اور ہائی کورٹ کی عمارات تعمیر کی گئی ہیں۔ پارلیمنٹ ہاؤس بھی کچھ ہی فاصلے پر ہے۔ ساحلوں کا کل رقبہ ساڑھے چالیس کلومیٹر بنتا ہے۔ اس کے اوپر دو پل بنائے گئے ہیں جو شہر کے زمینی راستوں کو آپس میں ملاتے ہیں۔اس کے کناروں پر بے شمار تفریحی مقامات ہیں اور یہاں پانی کے مختلف کھیلوں کے مقابلوں کا بھی انعقاد کیا جاتا ہے۔

حوالہ جات
---------

1. ↑  "Lake Burley Griffin and Surrounding Parklands"۔ National Capital Authority۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 01 جون 2009  الوسيط `|url-status=` تم تجاهله (معاونت)
2. 1 2  *Lake Burley Griffin, Canberra : Policy Plan*, p. 3.
3. ↑  Sparke, pp. 4–7.
4. ↑  "Canberra contour survey"۔ National Library of Australia۔ 1909۔ اخذ شدہ بتاریخ 04 جون 2009
5. ↑  The Griffin Legacy۔ Canberra: National Capital Authority۔ 2004۔ صفحہ: 51۔ ISBN 0-9579550-2-2
6. ↑  *Lake Burley Griffin, Canberra : Policy Plan*, p. 4.
**برٹنی کوپر** (پیدائش: 23 اگست 1989ء) ٹرینیڈاڈ کی ایک خاتون کرکٹ کھلاڑی ہیں جو ٹرینیڈاڈ اور ٹوباگو اور ویسٹ انڈیز کے لیے دائیں ہاتھ کے بلے باز کے طور پر کھیلتی ہیں اور تیز گیندبازی بھی کرتی ہیں۔   انہوں نے 2016ء کے آئی سی سی خواتین عالمی ٹی ٹوئنٹی کے سیمی فائنل میں نیوزی لینڈ کے خلاف 61 کے اسکور کے ساتھ سب سے زیادہ رنز کیے، جس سے ان کی ٹیم کو فائنل میں پہنچنے میں مدد ملی۔

### ایک روزہ کرکٹ کیریئر

برٹنی کوپر نے 49 ایک روزہ کرکٹ میچ کھیلے ، جس میں 42 اننگز شامل ہیں ، وہ 7 بار ناٹ آؤٹ رہیں۔ برٹنی کوپر نے 575 اسکور کیے۔ انھوں نے 16.42 کی اوسط سے اسکور بنائے ، ان کا بہترین اسکور 55\* رہا۔ انھوں نے 1 نصف سینچریاں اور صفر سینچری بنائی۔ انھوں نے اپنے کیریئر میں 6 چھکے اور 53 چوکے مارے۔ انھوں نے اپنے کیریئر میں 24 کیچ پکڑے۔ تیز گیندباز ہونے کے باوجود اب تک وہ ون ڈے میں گیندبازی نہیں کر سکی ہیں۔

### ٹی ٹوئنٹی کیریئر

برٹنی کوپر نے 73 ٹی ٹوئنٹی میچ کھیلے، جس میں 63 اننگز شامل ہیں ، وہ 9 بار ناٹ آؤٹ رہیں۔ برٹنی کوپر نے 608 اسکور کیے۔ انھوں نے 11.25 کی اوسط سے اسکور بنائے ، ان کا بہترین اسکور 61 رہا۔ انھوں نے 1 نصف سینچری بنائی مگر سینچری نہ بنا سکیں۔ انھوں نے اپنے ایک روزہ کیریئر میں جو چھکے اور چوکے مارے ان کا ریکارڈ عمومی طو رپر دستیاب نہیں ہے۔ انھوں نے اپنے کیریئر میں 26 کیچ پکڑے۔ انھوں نے بوجوہ اب تک ٹی ٹوئنٹی میں گیند بازی نہیں کی ہے۔ برٹنی کوپر نے اپنے کیریئر میں کئی ٹیموں کی نمائندگی کی جس میں قابل ذکر ویسٹ انڈیز وومن کی ٹیم ہے۔

### عالمی کپ

اکتوبر 2018ء میں، انہیں ویسٹ انڈیز میں 2018ء کے آئی سی سی خواتین ورلڈ ٹی ٹوئنٹی ٹورنامنٹ کے لیے ویسٹ انڈیز کے دستے میں شامل کیا گیا۔   جنوری 2020ء میں، انہیں آسٹریلیا میں ہونے والے آئی سی سی 2020 خواتین کے ٹی ٹوئنٹی عالمی کپ کے لیے ویسٹ انڈیز کے دستے میں شامل کیا گیا۔  مئی 2021ء میں، برٹنی کوپر کو ویسٹ انڈیز کرکٹ بورڈ کی طرف سے سینٹرل کنٹریکٹ سے نوازا گیا۔

بیرونی روابط
------------

* معلومات کھلاڑی: برٹنی کوپر  ای ایس پی این کرک انفو سے
* معلومات کھلاڑی: برٹنی کوپر  کرکٹ آرکائیو سے

حوالہ جات
---------

1. ↑  "Britney Cooper"۔ ESPN Cricinfo۔ اخذ شدہ بتاریخ 12 اپریل 2014
2. ↑  "Britney Cooper"۔ CricketArchive۔ اخذ شدہ بتاریخ 21 مئی 2021
3. ↑  "Scorecard"۔ ESPN Cricinfo۔ اخذ شدہ بتاریخ 31 مارچ 2016
4. ↑  "Windies Women Squad for ICC Women's World T20 Announced"۔ Cricket West Indies۔ اخذ شدہ بتاریخ 10 اکتوبر 2018
5. ↑  "Windies Women: Champions & hosts reveal World T20 squad"۔ International Cricket Council۔ اخذ شدہ بتاریخ 10 اکتوبر 2018
6. ↑  "West Indies Squad named for ICC Women's T20 World Cup"۔ Cricket West Indies۔ اخذ شدہ بتاریخ 22 جنوری 2020
7. ↑  "Qiana Joseph, uncapped Kaysia Schultz handed West Indies central contracts"۔ ESPN Cricinfo۔ اخذ شدہ بتاریخ 06 مئی 2021
1924ء کی امریکی فلم *دی فائٹنگ کاورڈ* یا *جنگ جو بز دل* کا اشتہار۔ یہ فلم اگر چیکہ ایک مزاحیہ فلم تھی، تاہم اس میں بز دلی کی کیفیت کو پردے پر دکھایا گیا۔
**بزدلی** (انگریزی: Cowardice) ایک ایسی صفت ہے جس میں حد سے زیادہ خوف کسی شخص کو کسی قسم کے امکانی جوکہم یا خطرے کے مول لینے سے روکے رکھتا ہے۔ یہ بہادری کی ضد ہے۔ ایک صفت کے طور پر بز دلی کسی چیلنج کو جھیلنے کی ناکامی ہے۔ جو شخص بز دلی میں گرفتار ہوتا ہے وہ خود بز دل قرار پاتا ہے۔

کئی بار بز دلی کسی شخص سے دماغ پر طاری ہیبت کی وجہ سے ہو سکتی ہے۔ مثلًا ایک آدمی کسی شخص کو حد درجہ طاقت ور سمجھ کر اس کے ناجائز مطالبوں کو بھی قبول کر سکتا ہے۔ وہ اس خوف زدگی کی وجہ سے بز دلانہ انداز میں ہر بات مان سکتا ہے اور اگر غیر ضروری پیسے بھی پوچھے جائیں تو بھی وہ دے سکتا ہے۔ مگر وہی شخص اگر ہمت جٹا لے تو بجائے مطالبوں کو ماننے کے سوال جواب کر سکتا ہے اور ناواجب مطالبوں کو ماننے سے انکار کر سکتا ہے۔ یہ صورت حال بہادری ہے، جب کہ اس شخص کی سابقہ کیفیت بز دلی کا حصہ ہے۔

مزید دیکھیے
-----------

* بہادری

حوالہ جات
---------

1. ↑  "Cowardly definition and meaning | Collins English Dictionary"۔ www.collinsdictionary.com (بزبان انگریزی)۔ اخذ شدہ بتاریخ 05 جولا‎ئی 2019
2. ↑  "Coward"۔ Merriam Webster
3. ↑  "cowardice"۔ ڈکشنری ڈاٹ کام۔ reference.com۔ Lexico Publishing Group, LLC.۔ 28 اپریل 2007 میں اصل سے آرکائیو شدہ۔ اخذ شدہ بتاریخ 24 فروری 2019۔ [the] lack of courage to face danger, difficulty, opposition, pain, etc.  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
کنواں۔ وہ جگہ جہاں نافرمان اور بداعمال لوگوں کو مرنے کے بعد سزا بھگتنی ہوگی۔ جہنم کا جو نقشہ قرآن پاک میں پیش کیا گیا ہے۔ اس سے ظاہر ہوتا ہے کہ یہ آگ کی بھٹی ہوگی جس کا ایندھن انسان ہوں گے۔ اہل دوزخ کو پینے کے لیے پیپ اور گرم پانی ملے گا۔ ان کی غذا زقوم ’’تھوہر‘‘ ہوگی۔ جو گرم دھوئیں میں رہیں گے لیکن ان کوموت نہیں آئے گی۔ قدیم یونانیوں اور شامیوں کے نزدیک جہنم کے سات طبقے ہیں اور اہل اسلام کا بھی یہی خیال ہے۔ امام غزالی اور علامہ سیوطی نے دوزخ کے مکمل خاکے پیش کیے ہیں۔ لیکن ان کی تفصیلات میں اختلاف ہے۔ نیز اس امر میں بھی اختلاف ہے کہ دوزخ کس جگہ ہے۔ نیز جہنم تصور ہے یا فی الوقع کوئی جگہ ہے۔ معتزلہ اسے صرف روحانی اذیت قرار دیتے ہیں۔

جہنم کے طبقات
-------------

* 1. جہنم،
* 2. لظیٰ،
* 3. الحطمہ،
* 4. سقر،
* 5. السعیر،
* 6. الجحیم،
* 7. ہاویہ،
* ان ساتوں طبقوں میں کم و بیش اور مختلف قسم کا عذاب ہے۔ اگر دوزخ سے ایک خشخاش کے برابر آگ لائی جائے تو تمام زمین و آسمان کو ذرا سی دیر میں فنا کر دے۔ دنیا کی آگ اس کا ستّرواں جزو (1/70) ہے، آدمی اور پتھر اس کا ایندھن ہیں

قرآنی تفصیلات دیکھیے:

حوالہ جات
---------

1. ↑  زبدۃ الفقہ جلد اول صفحہ 52 سید زوار حسین زوار اکیڈمی پبلیکیشنز
**جوہن ولہیم زولچ** (پیدائش: 2 جنوری 1886ء) | (انتقال: 19 مئی 1924ء) ایک جنوبی افریقی کرکٹ کھلاڑی تھا جس نے 1910ء اور 1921ء کے درمیان جنوبی افریقہ کے لیے 16 ٹیسٹ کھیلے ۔

### ابتدائی زندگی اور کیریئر

زولچ لڈنبرگ ، ٹرانسوال میں پیدا ہوا تھا۔ ان کے کرکٹ کیریئر میں پہلی جنگ عظیم میں خلل پڑا، لیکن وہ پھر بھی 32.83 کی اوسط سے 985 ٹیسٹ رنز بنانے میں کامیاب رہے، جس میں دو ٹیسٹ سنچریاں شامل تھیں - دونوں آسٹریلیا کے خلاف 1910-11ء میں اپنے پہلے غیر ملکی دورے پر آسٹریلیا کے خلاف۔ان کے 105 رنز جنوبی افریقہ نے اس دورے پر جیتنے والے واحد ٹیسٹ میں بنائے۔ زُلچ نے تین گھنٹے تک بیٹنگ کی اور ٹِپ سنوک کی جانب سے سنچری نے جنوبی افریقہ کو 482 تک پہنچا دیا۔ اور، آسٹریلوی بلے باز وکٹر ٹرمپر کے 214 اور دوسری اننگز میں 14 کے ساتھ زولچ کی نسبتاً ناکامی کے باوجود، جنوبی افریقہ 38 رنز سے جیت گیا۔جوہانسبرگ کے اولڈ وانڈررز میں آسٹریلیا کے خلاف دوسرے ٹیسٹ (1921) میں، آسٹریلوی فاسٹ باؤلر ٹیڈ میکڈونلڈ نے زلچ کو اس کے بلے کو توڑ کر آؤٹ کر دیا تھا کہ اس کے ٹکڑے واپس اڑ گئے تاکہ ضمانت ختم ہو جائے اور زلچ کو "ہٹ وکٹ "دے کر آؤٹ کر دیا گیا۔

### انتقال

اعصابی خرابی کے بعد 19 مئی 1924ء کو امکوماس، نٹال میں ان کا انتقال ہو گیا۔

* بین الاقوامی کرکٹ میں بیٹ کیری کرنے والے کرکٹ کھلاڑیوں کی فہرست

حوالہ جات
---------

1. ↑  2nd TEST: South Africa v Australia at Johannesburg, 12-16 Nov 1921 at www.cricinfo.com
2. ↑  The MCC have clarified this situation though, and in fact nowadays a batsman should not be given out if a splinter, or part of his bat, breaks the wicket, as it must be his whole bat that breaks the wicket. "Archived copy" (PDF)۔ 12 دسمبر 2006 میں اصل (PDF) سے آرکائیو شدہ۔ اخذ شدہ بتاریخ 03 جنوری 2007
**برین** (انگریزی: Brain) ایک کمپیوٹر وائرس ہے جو جنوری 1986ء میں ریلیز ہوا اور اسے ایم ایس ڈوس کے لیے پہلا وائرس سمجھا جاتا ہے۔ یہ ڈوس فائل ایلوکیشن ٹیبل (FAT) فائل سسٹم سے فارمیٹ ہونے والے سٹوریج میڈیا کے بوٹ سیکٹر کو متاثر کرتا ہے۔ لاہور، پنجاب، پاکستان کے دو بھائیوں، باسط فاروق علوی اور امجد فاروق علوی نے یہ وائرس بنایا۔ یہ ایک ٹریکنگ پروگرام تھا۔

تفصیل
-----

یہ وائرس ایک فلاپی ڈسک کے بوٹ سیکٹر کو وائرس کی ایک کاپی سے تبدیل کر کے آئی بی ایم پی سی (IBM PC) کمپیوٹر کو متاثر کرتا ہے اور اصل بوٹ سیکٹر ایک دوسرے سیکٹر **بیڈ** (bad) میں تبدیل ہو جاتا ہے۔ عام طور پر متاثرہ ڈسک پر پانچ کلو بائٹ بیڈ سیکٹر ہوتا ہے۔ عام طور پر ڈسک لیبل ©Brain میں تبدیل ہو جاتا ہے اور متاثرہ بوٹ سیکٹر میں درج ذیل پیغام ظاہر ہوتا ہے :

Welcome to the Dungeon (c) 1986 Basit & Amjads (pvt) Ltd VIRUS\_SHOE RECORD V9.0 Dedicated to the dynamic memories of millions of viruses who are no longer with us today - Thanks GOODNESS!! BEWARE OF THE er..VIRUS : this program is catching program follows after these messages....$#@%$@!!
مختلف ورژنز میں یہ پیغام بعض تبدیلیوں کے ساتھ نظر آتا ہے۔ وائرس فلاپی ڈسک ڈرائیو کو سست کرتا ہے اور میموری کے سات کلو بائٹ کو ڈوس کی دسترس سے باہر کر دیتا ہے۔ برین کو باسط فاروق علوی اور امجد فاروق علوی کی جانب سے بنایا گیا جو اس وقت لاہور ریلوے اسٹیشن کے نزدیک، چاہ میراں میں رہتے تھے۔ انھوں نے ٹائم میگزین کو بتایا کہ انھوں نے اپنے میڈیکل سافٹ ویئر کو پائریسی سے محفوظ رکھنے کے لیے اسے بنایا اور اس کے لیے صرف کاپی رائٹ کی خلاف ورزی کے ہدف کو ملحوظ رکھا گیا۔
اس وقت کے دیگر وائرس، فلاپی ڈسک کی طرح ہارڈ ڈسک کو بھی متاثر کر سکتے تھے۔ لیکن ان کے برخلاف برین ایسا نہیں کر سکتا تھا۔ وائرس، ان بھائیوں کے پتہ، تین رابطہ نمبر اور ایک پیغام کے ساتھ مکمل ہوتا تھا جو صارف کو مشین کے متاثرہ ہونے کی اطلاع دے کر ان سے رابطہ کرنے کو کہتا تھا:

Welcome to the Dungeon © 1986 Basit & Amjads (pvt). BRAIN COMPUTER SERVICES 730 NIZAM
BLOCK ALLAMA IQBAL TOWN LAHORE-PAKISTAN PHONE: 430791,443248,280530. Beware of this VIRUS.... Contact us for vaccination...
یہ پروگرام، پائریٹس کی غیر قانونی ڈسکس کی کاپی کو ٹریک کرنے اور اسے روکنے کے لیے بنایا گیا تھا۔

مزید دیکھیے
-----------

* اقبال ٹاؤن، لاہور

حوالہ جات
---------

1. ↑  John Leyden (جنوری 19, 2006ء)۔ "PC virus celebrates 20th birthday"۔ The Register۔ 25 دسمبر 2018 میں اصل سے آرکائیو شدہ۔ اخذ شدہ بتاریخ مارچ 21, 2011  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)ء
2. ↑  Gildas Avoine، Pascal Junod، Philippe Oechslin (2007)۔ Computer system security: basic concepts and solved exercises۔ EFPL Press۔ صفحہ: 20۔ ISBN 978-1-4200-4620-5۔ دو پاکستانی بھائیوں، باسط فاروق علوی اور امجد فاروق علوی نے پہلا پی سی وائرس بنایا۔
3. ↑  Philip Elmer-Dewitt; Ross H. Munro/لاہور (ستمبر 26, 1988ء)۔ "Technology: You Must Be Punished"۔ ٹائم میگزین۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 11 فروری 2018  الوسيط `|url-status=` تم تجاهله (معاونت); تحقق من التاريخ في: `|date=` (معاونت)

| * د
* ب
* ت
ہیکنگ میں 1980ء کی دہائی |
| --- |
| مالویئر | 
* 1260
* برین
* Byte Bandit
* Cascade
* Christmas Tree EXEC
* Elk Cloner
* فادد کرسمس
* گھوسٹ بال
* یروشلم
* Lamer Exterminator
* مورس وورم
* پنگ پونگ
* SCA
* سکورز
* سٹونڈ

 |
**اسٹینلے ہل** (پیدائش:22 اگست 1885ءایڈیلیڈ، جنوبی آسٹریلیا ایڈیلیڈ، جنوبی آسٹریلیا) |وفات: 10 مئی 1970ء اینگل فیلڈ گرین، سرے، انگلینڈ، اینگل فیلڈ گرین، سرے، انگلینڈ) ایک آسٹریلوی کرکٹ کھلاڑی تھے جو جنوبی آسٹریلیا اور نیو ساؤتھ ویلز کے لیے کرکٹ مقابلوں میں شریک ہوئے۔ ایک دائیں ہاتھ کے بلے باز، اس نے جنوبی آسٹریلیا کے لیے 1909ء میں وکٹوریہ کے خلاف اول درجہ ڈیبیو کیا، 1912ء میں نیو ساؤتھ ویلز کے لیے، اپنی آخری اول درجہ کھیلنے سے پہلے 11 میچ کھیلے۔ ہل نے 22 فرسٹ کلاس اننگز میں دو نصف سنچریاں بنائیں 1910ء میں نیو ساؤتھ ویلز کے خلاف جنوبی آسٹریلیا کے لیے ان کا سب سے زیادہ سکور 62 رنز تھا۔

### ابتدائی زندگی

ہل 1885ء میں ایڈیلیڈ، جنوبی آسٹریلیا میں ہنری جان ہل (جسے جان کے نام سے جانا جاتا ہے) اور ان کی بیوی ریبیکا، نی سانڈرز کے ہاں پیدا ہوا تھا۔ ہل ایک ایسے خاندان کے 8 بیٹوں اور 8 بیٹیوں میں سے ایک تھا جو کرکٹ سے بہت زیادہ وابستہ تھا۔ ان کے والد نے نارتھ ایڈیلیڈ کے لیے کینٹ کاؤنٹی کرکٹ کلب کے خلاف سنچری (102 ناٹ آؤٹ) بنائی، مبینہ طور پر ایڈیلیڈ اوول میں بنائی گئی یہ پہلی سنچری تھی۔ تیسرے بیٹے کلم ہل نے آسٹریلیا کے لیے 49 ٹیسٹ کھیلے۔ پانچ دیگر بھائی جنوبی آسٹریلیا کے لیے کھیلے اور 1912-1913ء میں ایک ہی ٹیم میں تین ہل بھائیوں کی موجودگی ایک قابل ذکر منفرد مثال موجود ہے۔

### انتقال

آسٹینلے ہل 10 مئی 1970ء کو اینگل فیلڈ گرین، سرے، انگلینڈ، میں 84 سال 261 دن کی عمر میں اس دنیا سے چلا گیا۔
**نسرین سلطانخواہ** ( فارسی: نسرین سلطان‌خواه‎

) ایک ایرانی سیاست دان ہے جو 2009 سے 2013 تک محمود احمدی نژاد کے دور میں نائب صدر رہی۔

تعلیم
-----

سلطانخواہ نے جامعہ شریف برائے ٹیکنالوجی سے ریاضی میں بیچلر آف سائنس (1976)، ریاضی میں سائنس میں ماسٹر (1978) اور ریاضی میں پی ایچ ڈی (1994) حاصل کی۔

عملی زندگی
----------

### کابینہ کی پوزیشن

سلطانخواہ کو 25 ستمبر 2005 کو صدر محمود احمدی نژاد نے ایرانی کابینہ میں تعینات کیا تھا۔ وہ ایران کی قومی ایلیٹ فاؤنڈیشن کی صدر بھی تھیں۔

### مرکز برائے خواتین اور خاندانی امور

سلطانخواہ کے پورٹ فولیو میں خواتین اور خاندانی امور کے مرکز کے سربراہ کے عہدے (پہلے خواتین کی شرکت کے لیے مرکز یا سی ڈبلیو پی کہا جاتا تھا) اور خواتین سے متعلق امور پر صدر کے مشیر کا عہدہ بھی شامل ہے۔

سلطانخواہ نے خواتین سے متعلق پالیسیوں کے لیے تین اہم نکات کا ذکر کیا ہے جن پر مرکز توجہ دے گا۔ یہ ہیں، "خواتین کی جنس سے قطع نظر ان کے انسانی وقار کو برقرار رکھنا،" "انتظامی اور فیصلہ سازی کے میدانوں میں خواتین کی صلاحیتوں سے فائدہ اٹھانا" اور "خاندانوں میں خواتین کے کلیدی کردار پر زور دینا۔ "سلطانخہ نے یہ بھی کہا ہے کہ مرکز خواتین کی صلاحیتوں کو مختلف سماجی اور ثقافتی شعبوں میں ہدایت دینے کے ساتھ ساتھ ان کے لیے ملازمتیں پیدا کرنے میں مصروف ہے۔

### سیاسی وابستگی

سلطان خان اسلامی ایران کے تعمیر کنندگان کے اتحاد نامی سیاسی تنظیم کا رکن ہے۔

### سٹی کونسل آف تہران

ایرانی حکومت کی ایگزیکٹو برانچ میں اپنے کام کے علاوہ، نسرین سلطان خان تہران کی سٹی کونسل میں بھی تھیں جنہوں نے 2003 میں ایک نشست جیتی تھی۔ اس کی کونسل سیٹ کے لیے سروس کی مدت 2007 میں ختم ہو گئی۔

مزید دیکھیے
-----------

* ایران میں خواتین

حوالہ جات
---------

1. ↑  "Nasrin Soltankhah « Iran Daily Brief"۔ irandailybrief.com۔ 22 نومبر 2015 میں اصل سے آرکائیو شدہ۔ اخذ شدہ بتاریخ 24 مارچ 2022  الوسيط `|url-status=` تم تجاهله (معاونت)
2. ↑  ""Alzahra University, Professor Profile""۔ 01 دسمبر 2017 میں اصل سے آرکائیو شدہ۔ اخذ شدہ بتاریخ 24 مارچ 2022  الوسيط `|url-status=` تم تجاهله (معاونت)
Football clubسانچہ:SHORTDESC:Football club
**اسپورٹنگ کلب باسٹیا** ( Corsican , جسے عام طور پر **SC Bastia** یا صرف **Bastia** کہا جاتا ہے ) ایک فرانسیسی ایسوسی ایشن فٹ بال کلب ہے جو کورسیکا جزیرے پر بستیا میں واقع ہے۔ یہ کلب لیگ 2 میں کھیلتا ہے، جو فرانسیسی فٹ بال کے دوسرے درجے کا ہے، جس نے 2020-21 چیمپیئنیٹ نیشنل جیت لیا ہے۔  کلب شہر کے اندر واقع اسٹیڈ آرمنڈ سیزری میں اپنے گھریلو میچ کھیلتا ہے۔ ایس سی بستیا کورسیکن قوم پرستی کے ساتھ مضبوط وابستگی کے لیے جانا جاتا ہے۔  Bastia کی اہم تاریخی کامیابی میں UEFA کپ کے 1977-78 ایڈیشن کے فائنل میں پہنچنا شامل ہے۔ ٹیم کو ڈچ کلب PSV Eindhoven (گھر میں 0-0، 0-3 دور) کے ہاتھوں شکست ہوئی۔ مقامی طور پر، باسٹیا نے 1968 اور 2012 میں فرانسیسی فٹ بال کا دوسرا ڈویژن اور 1981 میں کوپ ڈی فرانس جیتا۔ کلب کے بچپن کے دوران، یہ 17 بار "کورسیکن لیگ" کا لیگ چیمپئن تھا۔ وہ Ajaccio کے مقامی حریف ہیں اور Derby Corse کا مقابلہ کرتے ہیں۔کلب نے اپنی تاریخ میں کئی مشہور کھلاڑیوں سے معاہدہ کیا ہے، جن میں خاص طور پر ڈریگن ڈیجیچ ، کلاڈ پاپی ، جانی ریپ ، راجر ملا، مائیکل ایسئن ، ایلکس سونگ ، سیبسٹین سکوئلاکی ، جیروم روتھن ، انٹار یاہیا اور فلورین تھاوین شامل ہیں۔ 2017 میں کلب کو مالی بے ضابطگیوں کی وجہ سے چیمپئن نیٹ نیشنل 3 میں شامل کر دیا گیا تھا اور اس کا پیشہ ورانہ لائسنس کھو دیا گیا تھا۔ لہذا، سرکاری نام اسپورٹنگ کلب ڈی باسٹیا سے بدل کر اسپورٹنگ کلب باسٹیا کر دیا گیا۔ *I Turchini نے* Ligue 2 میں ترقی کے بعد 2021 میں دوبارہ پیشہ ورانہ حیثیت حاصل کی۔

حوالہ جات
---------

1. ↑  "#528 – SC Bastia : i Lioni di Furiani" (بزبان فرانسیسی)۔ Footnickname۔ 26 May 2021۔ اخذ شدہ بتاریخ 12 جنوری 2022
2. ↑  "Site en construction"۔ www.sc-bastia.net۔ 04 مارچ 2016 میں اصل سے آرکائیو شدہ۔ اخذ شدہ بتاریخ 06 جولا‎ئی 2023  الوسيط `|url-status=` تم تجاهله (معاونت)
3. ↑  Bastia 2–1 Châteauroux : la revue de presse آرکائیو شدہ (Date missing) بذریعہ sc-bastia.net (Error: unknown archive URL), SC Bastia, 23 April 2012 (in French).
4. ↑  Craig Willis، Will Hughes، Sergiusz Bober۔ "ECMI Minorities Blog. National and Linguistic Minorities in the Context of Professional Football across Europe: Five Examples from Non-kin State Situations."۔ ECMI۔ ECMI۔ اخذ شدہ بتاریخ 14 مارچ 2023
**بوں کاپ، بیڈ کاپ** ایک 2006ء کی کنیڈین فلم ہے جودونوں انگریزی اور فرانسیسی زبانوں میں تیار کی گئی ہے۔ بوں کاپ، بیڈ کاپ میں ایک انگریزی کنیڈین اور ایک فرانسیسی کنیڈین پولیس افسر اپنے ذاتی اور ثقافتی تنازعات و تعصبات کو مسترد کرتے ہو‎ئے ایک موت کے مقدمہ کو سلجھاتے ہیں۔

مقبولیت
-------

اس فلم کی ہیرت انگیز بات یہ ہے کہ، اگرچہ یہ کینیڈا کی مشہور ترین فلموں میں شامل ہے، اس کی زیادہ تر مقبولیت صرف کیبیک یغنی فرانسیسی کینیڈا میں ہے۔ کئی فرانسیسی کینیڈین فلمی اداکاروں کے لیے یہ بات نہایت افسوس ناک ہے، کیونکہ یہ انگریز کینیڈین معاشرے میں کیبیک کی ثقافت سے دلچسپی کی قلت واضع کرتی ہے۔

انعامات
-------

بوں کاپ، بیڈ کاپ 2007ء کے جینی اوارڈز میں 10 انعامات کے لئئے منتخب ہوا، جس میں سے اس نے 2 جیتے:
  
1۔ بہترین فلم
  
2۔ بہترین آواز

نعرہ
----

اس فلم میں کئی جملے دلچسپ اور یادگار ہیں، دونوں انگریزی اور فرانسیسی میں۔ لیکن فلم کا اصلی نعرہ، جو بوں کاپ، بیڈ کاپ کا ایک اچھا مفہوم پیش کرتی ہے، وہ انگریزی میں درج ذیل ہے:
*Shoot First, Translate Later*

بیرونی روابط
------------

* Northern Stars: *Bon Cop, Bad Cop*آرکائیو شدہ (Date missing) بذریعہ northernstars.ca (Error: unknown archive URL)
* cinoche.com: *Bon Cop, Bad Cop*آرکائیو شدہ (Date missing) بذریعہ cinoche.com (Error: unknown archive URL)
* PulpMovies: *Bon Cop, Bad Cop*
* Co-writer Alex Epstein
ترکی کے درویشوں کا ایک شیعی سلسلہ جو حاجی بکتاش ولی بن سید ابراہیم سے منسوب ہے۔

مسیحی مسلم امتزاج
-----------------

بابا اسحاق (بابائی) کے مرید تھے اناطولیا میں ان کا حلقہ وسیع ہوتا گیا اکثر لوگوں کا خیال ہے کہ مسلمانوں اور مسیحیوں مشترک عقائد رکھتے ہیں ایک گروہ قزلباش بھی انہی سے وابستہ ہے جو نماز اور عقائد سے دور رہتے ہیں

تثلیث کے قائل
-------------

یہ لوگ اللہ حضرت محمد اور حضرت علی کو ملا کر ایک تثلیث کے قائل ہیں یکم محرم سے 10 محرم تک ماتمی راتیں مناتے ہیں جنہیں ماتم گیجلری کہتے ہیں نئے لوگوں کو شامل کرنے پر شراب پنیر اور روٹی تقسیم کرتے ہیں

فوجی سرگرمیاں
-------------

جب سلطان اُور خاں عثمانی ( 1326ء / 1360ء ) نے نیا فوجی نظام قائم کرنا چاہا تو **حاجی سیدمحمد بکتاش** سے دعا کرائی۔ آپ ہی نے اس کا نام چری دستے (نئی فوج، عربی، انکشاریہ) رکھا۔ اس فوج کو عثمانی سلطنت کی توسیع و عظمت میں بڑی اہمیت حاصل رہی اور اس کی بدولت **بکتاشیہ** بڑی گہری ارادت و عقیدت کا مرکز بنا رہا۔ 1826ء میں جب سلطان محمود مصلح نے ینی چری فوج ختم کر دی تو **بکتاشیہ** کا زور بھی کم ہو گیا۔

تکیے
----

خانقاہ کو تکیہ سے موسوم کرتے ہیں ہیں جو چار حصوں پر مشتمل ہوتے ہیں (1)اصل خانقاہ(2) تنور خانہ اور مستورات کے رہنے کی جگہ(3) باورچی خانہ(4) مہمان خانہ۔ اس سلسلہ کے تکیے جابجا قائم ہو گئے تھے۔ 1925ء میں مصطفٰی کمال اتاترک نے دوسرے سلسلہ ہائے تصوف کے ساتھ **بکتاشیہ** پر بھی پابندی لگا دی۔ البانیہ میں اب بھی اس سلسلہ کے تکیے موجود ہیں۔ ایک تکیہ جبل مقطم، قاہرہ کے ایک قدرتی غار میں بھی ہے۔

حوالہ جات
---------

1. ↑  دائرہ معارف اسلامیہ جلد 4صفحہ702 جامعہ پنجاب لاہور
بنگلہ دیش اور اس کا پرچم

**بنگلہ دیش کی قومی علامتوں** میں ان نشانات کو رکھا گیا ہے جن سے بنگلہ دیش کی تاریخ اور اس کی ثقافتی و تمدنی زندگی کے مختلف پہلوؤں کو نمایاں کرنے والی روایتوں اور تصورات کا اظہار ہوتا ہے۔ بنگلہ دیش کی متعدد سرکاری و قومی علامتیں ہیں جن میں پرچم، نشان، ترانہ، یادگار منار اور متعدد قومی ہیرو قابل ذکر ہیں۔ نیز ان علامتوں میں قومی جانور، قومی پرندہ، قومی پھول اور قومی درخت جیسی علامتیں بھی شامل ہیں۔

پرچم
----

بنگلہ دیش کا موجودہ قومی پرچم (বাংলাদেশের জাতীয় পতাকা) جو سرخ سبز کے نام سے معروف ہے، 17 جنوری 1972ء کو سرکاری سطح پر اختیار کیا گیا۔ اس پرچم میں سبز رنگ کی زمین بنائی گئی ہے اور اس کے اوپر سرخ رنگ کا دائرہ ہے جو اس طرح رکھا گیا ہے کہ پرچم لہراتے وقت وہ دائرہ درمیان ہی میں نظر آئے۔ سرخ رنگ کا یہ دائرہ بنگال کے افق پر طلوع ہونے والے سورج کا علامتی اظہار نیز بنگلہ دیش کی آزادی کے لیے اپنے خون کی قربانی پیش کرنے والے شہدا کا نمائندہ ہے۔ جبکہ سبز رنگ سرزمین بنگالہ کی شادابی و سرسبزی کی علامت ہے۔ سنہ 1971ء کی جنگ ازادی بنگلہ دیش میں بھی اسی طرح کا پرچم استعمال کیا گیا تھا جس میں ملک کا نقشہ پیلے رنگ میں اور اوپر سرخ دائرہ بنایا گیا تھا۔ سنہ 1972ء میں اس نقشہ کو ہٹا دیا گیا جس کی وجہ یہ بتائی گئی کہ پرچم کے دونوں کناروں پر نقشہ صحیح نظر نہیں آتا تھا۔

شعار
----

بنگلہ دیش کا قومی شعار (বাংলাদেশের জাতীয় প্রতীক) سنہ اکہتر کی آزادی کے کچھ عرصے بعد اختیار کیا گیا۔ اس نشان کے وسط میں کنول کا پھول اور دونوں کناروں پر چاول کی دھان ہیں۔ کنول کے پھول کے اوپر چار ستارے اور پٹ سن کی تین پتیاں ہیں۔ کنول کا پھول بنگلہ دیش کا قومی پھول ہے جو ملک میں بہنے والی ندیوں کی نمائندگی کرتا ہے۔ چاول کی دھان یہ بتاتی ہے کہ وہ ملک کی اہم اور بنیادی پیداوار ہے۔ جبکہ چار ستارے موجودہ آئین بنگلہ دیش کے چار بنیادی اصولوں (قومیت، نامذہبیت، اشتراکیت اور جمہوریت) کا مظہر ہیں۔

حوالہ جات
---------



| * د
* ب
* ت
بنگلہ دیش کی قومی علامتیں |
| --- |
| بنیادی علامات | 
* امر شونار بنگلہ (قومی ترانہ)
* Notuner Gaan (قومی مارچ)
* قومی نشان
* Government Seal
* سرخ سبز (قومی پرچم)
* بنگالی زبان (قومی زبان)

 |  |
| یادگاریں | 
* شہید مینار، ڈھاکہ (1952ء، یادگار شہدا)
* قومی Martyrs’ Memorial (1971ء، قومی یادگار)
* Martyred Intellectuals Memorial (1971ء، یادگار شہدا)
* Column of Independence (1971ء، یارگار آزادی)

 |
| شخصیات | 
* شیخ مجیب الرحمٰن (بابائے قوم)
* قاضی نذر الاسلام (قومی شاعر)
* M. A. G. Osmani (قومی ہیرو)
* تاج الدین احمد (قومی تاج)

 |
| حیوانات و نباتات | 
* آم (قومی درخت)
* Doel (قومی پرندہ)
* Water lily (قومی پھول)
* بنگالی باگھ (قومی جانور)
* کٹھل (قومی پھل)
* Ilish (قومی مچھلی)

 |
| دیگر علامات | 
* کبڈی (قومی کھیل)
* بنگالی تقویم (قومی تقویم)
* Bangamata (قومی تجسیم)

 |
**بی ایڈ** (انگریزی: Bachelor of Education) مخفف ہے **بیچلر آف ایجوکیشن** کا ہے۔ یہ ایک بیچلر کی سطح کی پیشہ ورانہ ڈگری ہے جو لوگوں بچوں کی اسکولی سطح کی تعلیم کے لیے تیار کرتی ہے۔ اس ڈگری میں اسکولی تعلیم کے نظریات، بچوں کی نفسیات، تعلیمی نفسیات، تعلیمی نصاب کی تیاری، سلسلہ وار انداز میں نصاب کی تکمیل، بچوں میں تعلیم کو اخذ کرنے اور انھیں آگے کی زندگی اور اعلٰی تعلیم کے لیے تیار کرنا جیسے موضوعات کو ایک منظم طریقے سے پڑھایا جاتا ہے۔ اس ڈگری کو بطور خاص بھارت، تنزانیہ، کینیا اور کئی ممالک میں خاص اہمیت حاصل ہے۔ اس ڈگری کے حصول کرنے والوں کو کافی میدانی کام اور تحقیقی مشق کے مرحلوں سے گذرنا پڑتا ہے تاکہ مروجہ تعلیمی معیار کے حساب سے اسکول تعلیم کے میدان میں اپنے جوہر دکھانے کے اہل تصور کیے جائیں۔ بھارت جیسے ملک میں نجی اسکولوں بی ایڈ کے حامل اور یہ تعلیمی ڈگری نہیں رکھنے والے دونوں تدریس کے فرائض انجام دے رہے ہیں، تاہم بی ایڈ کے تعلیم یافتہ اسکول ٹیچر زیادہ تنخواہوں پر کام کر رہے ہیں اور اکثر ان کی ملازمت کو دیگر اساتذہ کے مقابلہ مزید باضابطہ اور باقاعدہ تصور کیا جاتا ہے۔

مزید دیکھیے
-----------

* بھارت میں تعلیم
* بھارت میں اعلٰی تعلیم

حوالہ جات
---------
**بوبیو** (اطالوی: Bobbio) اٹلی کے علاقہ ایمیلیا رومانیا کے صوبہ پیاچنزا میں واقع ایک قدیم قصبہ (کمونے) ہے جس کا رقبہ 106 مربع کلومیٹر اور آبادی 2004ء میں 3,816 تھی۔ شہر سطح سمندر سے 274 میٹر کی بلندی پر واقع ہے۔ پیاچنزہ سے قصبہ کا فاصلہ 20 کلومیٹر اور بلونیا سے 120 کلومیٹر ہے۔ 

بوبیو کا ایک منظر
زمانہ قدیم شہر بوبیم (Bobium) یا ایبوویم (Ebovium) کے نام سے جانا جاتا تھا جہاں آئرش سینٹ کولومبانس (Saint Columbanus) نے 612ء تا 614ء ایک خانقاہ تعمیر کی۔ عہد وسطی میں بوبیو تعلیمی مرکز قرار پایا اور اپنی لائبریری کی وجہ سے مشہور ہوا۔ تاہم پندرہویں صدی عیسوی میں شہر زوال کا شکار ہوا، لائبریری ختم ہو گئي اور 1803ء میں فرانسیسیوں کے ہاتھوں خانقاہ کی بندش ہوئي۔ 


 **پیاچنزہ کے قصبے**

آگازانو | آلسینو | بیسینزونے | بیتولہ | بوبیو | بورگونووہ وال تیدونے | کادیو | کالینداسکو | کامیناتا | کاؤرسو | کارپانیتو پیاچنتینو | کستل آرکوآتو | کستل سان جیوانی | کستل ویترو پیاچنتینو | چیرینیالے | کولی | کورتے برونیاتیلا | کوتیماجورے | فارینی | فیریعیرے | فیورنزعولا دآردا | گازولا | گوزولینگو | گرانیانو تریبیعینیزے | گروپاریلو | لوگانیانو والدآردا | مونتیچیلی دعونجینا | مورفاسو | بیبیانو | عتونے | پیکورارا | پیاچنزہ | پیانیلو وال تیدونے | پیوزانو | پودینزانو | پونتے دیل اولیو | پونتبنورے | ریورگارو | روتوفرینو | سان جیورجیو پیاچنتینو | سان پیعیترو ان چیرو | سارماتو | تراوہ | ویرناسکہ | ویگولزونے | ولا نوعووا سل آردا | زیربا | زیانو پیاچنتینو




|  |  |
| --- | --- |
|  | ویکی ذخائر پر **بوبیو** سے متعلق سمعی و بصری مواد ملاحظہ کریں۔ |
مارٹل کامبیٹ میں جیڈ
**جیڈ** مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

جیڈ کی نسل **اڈینیا** کہلاتی ہے۔ اس کا ہرا لباس اور گندمی رنگ اس کو کٹانا اور ملینا سے منفرد کرتا ہے۔ روایت کے مطابق یہ کٹانا کی حفاظت کا کام کرتی تھی۔ یہ دونوں ساری زندگی کی سہلیاں تھیں۔ مارٹل کامبیٹ شاولن منکس میں لیو کینگ کو جیڈ اور ملینا سے بیک وقت لڑنا پڑتا ہے۔

سپاہانہ فن
----------

جیڈ اتنی ہی خوبصورت ہے جتنی خطرناک۔ جیڈ ایک خطرناک عورت ہے۔ مارٹل کامبیٹ میں اس کے سپاہانہ **فن فان زی** اور **کو شو** کہلاتے ہیں۔ وہ ان دونوں کی ماہر ہے اور اس کے علاوہ، جیڈ لوہے کے پنکھے اور تیر-کمان دونوں ہتھیار استعمال کرتی ہے۔ مارٹل کامبیٹ میں بہت کم کھلاڑی ہیں جو دونوں ہتھیار استعمال کرتے ہوں۔

بیرونی روابط
------------

جیڈ

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
**بھانو** **اتھیا (نئی انا صاحب راجوپادھیے** ؛ 28 اپریل 1929ء) – 15 اکتوبر 2020ء) ایک بھارتی کاسٹیوم ڈیزائنر اور پینٹر تھی۔ وہ بمبئی پروگریسو آرٹسٹس گروپ  کی واحد خاتون رکن اور آسکر جیتنے والی پہلی بھارتی تھی۔ بالی ووڈ کی سب سے مشہور ملبوسات ڈیزائنر ہونے کے ساتھ ساتھ، اس کا ایک فنکار کے طور پر تاریخی طور پر اہم ابتدائی عملی دور تھا جس میں ہم عصروں جیسے ایم ایف حسین، ایف این سوزا اور واسودیو ایس گائیٹونڈے تھے۔  بھانو راجوپادھیے کے دو فن پارے 1953ء میں بمبئی میں پروگریسو آرٹسٹ گروپ شو میں شامل کیے گئے تھے۔ 

فن سے سنیما کی طرف جانے کے بعد، بھانو بالی ووڈ فلموں کے ملبوسات پر اپنے کام کے ذریعے نوجوان بھارت کی جمالیات کی سرکردہ تخلیق کاروں میں سے ایک بن گئی۔ اس نے گرو دت، یش چوپڑا، بی آر چوپڑا، راج کپور، وجے آنند، راج کھوسلہ اور آشوتوش گواریکر جیسے بھارتی فلم سازوں کے ساتھ 100 سے زائد فلموں میں کام کیا، خاص طور پر *سی آئی ڈی* (1956ء)، *پیاسا* (1957ء)، *صاحب بی بی* جیسی فلموں میں۔ *اور غلام* (1962ء)، *گائیڈ* (1965ء)، *امرپالی* (1966ء)، *تیسری منزل* (1966ء)، *ستیم شیوم سندرم* (1979ء)، *رضیہ سلطان* (1983ء)، *چاندنی* (1989ء)، *لیکن۔۔۔* (1990ء)، *1942: ایک محبت کی کہانی* (1993ء)، *لگان* (2001ء) اور *سوادیس* (2004ء)۔ اس نے کونراڈ روکس ( *سدھارتھا*، 1972ء) اور رچرڈ ایٹنبرو ( *گاندھی*، 1982ء) جیسے ہدایت کاروں کے ساتھ بین الاقوامی منصوبوں پر بھی کام کیا۔ وہ اکیڈمی ایوارڈ جیتنے والی پہلی بھارتی تھی، جس نے 1982ء میں *گاندھی* فلم کے لیے ملبوسات کے ڈیزائن کے لیے ایک اعزاز جیتا تھا۔

ابتدائی زندگی اور پس منظر
-------------------------

اتھیا برطانوی ہندوستان کے مہاراشٹر میں ایک برہمن خاندان  کولہاپور میں پیدا ہوئی۔ وہ انا صاحب اور شانتا بائی راجوپادھیے کے ہاں پیدا ہونے والے سات بچوں میں تیسری تھی۔ اتھیا کے والد، انا صاحب ایک خود سکھیے فنکار اور فوٹوگرافر تھے جنھوں نے بابو راؤ پینٹر کی فلموں میں کام کیا۔ جب اتھیا 11 سال کی تھی تو ان کا انتقال ہو گیا۔ 

اس نے سر جے جے اسکول آف آرٹ، ممبئی میں تعلیم حاصل کی، جہاں اس نے 1951ء میں 'لیڈی ان ریپوز' کے آرٹ ورک کے لیے اوشا دیشمکھ تمغا تمغا جیتا تھا۔

حوالہ جات
---------

1. ↑  جی این ڈی آئی ڈی:  — اخذ شدہ بتاریخ: 12 اگست 2015 — اجازت نامہ: CC0
2. 1 2  Oscar-winning costume designer Bhanu Athaiya passes away at 91 — شائع شدہ از: دی انڈین ایکسپریس
3. ↑  Before Bhanu Athaiya, the Oscar-winning designer, there was Bhanu Athaiya, the modernist painter. Scroll. Jul 31, 2018
4. ↑  Ranjit Hoskote, Bhanu Rajopadhye Athaiya:The Legacy of a Long-hidden Sun,Academia, دسمبر 2020
5. ↑  1953 Progressive Artists' Group Exhibition Catalogue
6. ↑  "Kolhapur residents mourn daughter who put town on world map By Nikhil Deshmukh"۔ The Week (بزبان انگریزی)۔ اخذ شدہ بتاریخ 10 جنوری 2022
7. ↑  "Bhanu Athaiya: Costume designer who won India's first Oscar dies"۔ BBC News۔ 15 اکتوبر 2020  تحقق من التاريخ في: `|date=` (معاونت)
8. ↑  "Prinseps's 'Bhanu Athaiya Estate Sale' sets out to give the late designer her due as an artist"۔ Architectural Digest۔ 1 دسمبر 2020  تحقق من التاريخ في: `|date=` (معاونت)
**جیک او کونر** (پیدائش:6 نومبر 1897ء)|(وفات:22 فروری 1977ء) ایک انگریز کرکٹ کھلاڑی تھا جس نے 1929ء سے 1930ء تک 4 ٹیسٹ کھیلے۔

### گھریلو کیریئر

او کونر جان او کونر کا بیٹا تھا جو ڈربی شائر کے لیے کھیلتا تھا اور ہربرٹ کارپینٹر کا بھتیجا تھا جو ایسیکس کے لیے کھیلتا تھا۔ او کونر جنگوں کے درمیان ایسیکس کاؤنٹی کی ٹیم کا ایک اہم مقام تھا، جس نے 16 بار ایک سیزن میں 1,000 رنز بنائے۔ کم قد کا، وہ گاڑی چلانے اور کھینچنے میں تیز تھا لیکن تیز ترین باؤلنگ کے خلاف مشتبہ تھا اور کاؤنٹی کے کھیل میں کبھی کبھار گرنے والے اسپیلز کا سامنا کرنا پڑا۔ لیگ اور آف اسپن کے امتزاج سے باؤلنگ کرتے ہوئے، او کونر نے 557 وکٹیں حاصل کیں، جن میں 1926ء میں 93 وکٹیں شامل تھیں۔ انھوں نے 1929ء میں جنوبی افریقہ کے خلاف ایک ٹیسٹ کھیلا اور اس موسم سرما میں، ویسٹ انڈیز میں کم طاقت کا دورہ کرنے والی ٹیم کے حصے کے طور پر مزید تین اول درجہ میدان سے ریٹائر ہونے کے بعد، اس نے ایٹن میں کوچنگ کی۔

### انتقال

ان کا انتقال 22 فروری 1977ء کو بکھرسٹ ہل, ایسیکس, انگلینڈ میں 79 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست
* ڈربی شائر کاؤنٹی کرکٹ کلب کے کھلاڑیوں کی فہرست

حوالہ جات
---------
**بینلیگ** ایک قصبہ اور مضافاتی شہر ہے جو لوگن ، کوئنز لینڈ ، آسٹریلیا میں واقع ہے۔ 2016ء کی مردم شماری میں بینلیگ کے مضافاتی علاقے کی مجموعی آبادی 8,252 افراد پر مشتمل تھی۔ نئے شہر کے لیے ایک سرکاری سروے 1866ء میں کیا گیا تھا۔ یہ قصبہ بینلیگ ریلوے لائن کا ٹرمینس ہے، جو پہلی بار 1885ء میں کھولا گیا تھا اور ساؤتھ کوسٹ ریلوے لائن پر ایک سٹاپ ہے جو 1889ء میں ساؤتھ پورٹ پہنچا تھا۔ بینلیگ سابق شائر آف البرٹ کا انتظامی مرکز تھا۔ یہ ورثے میں درج سیاحوں کی توجہ کے لیے جانا جاتا ہے جسے بینلیہ آرٹیسن ڈسٹلری کہا جاتا ہے۔ حالیہ برسوں میں اس نے بہت سی اونچی ترقی دیکھی ہے۔

### تاریخ

بینلیگ روایتی مقامی آسٹریلوی ملک بنڈجالونگ میں واقع ہے۔  یوگمبے کے لوگ روایتی ابیوریجنل بنڈجالونگ ملک کے محافظ ہیں، جو دسیوں ہزار سالوں سے یورپی آباد کاری کی توقع رکھتے ہیں۔ ان کی یوگمبیہ زبان اور ورثہ زندہ ہے اور یہ قصبے میں واقع یوگمبی میوزیم کا ثبوت ہے۔ یوگیمبہ (جسے یوگمبیر، جوگمبیل، جوگمبیر، جوگمبیر، جوکام، جوکامبا بھی کہا جاتا ہے) ان علاقوں میں آسٹریلوی مقامی زبانوں میں سے ایک ہے جس میں بینلیگ، بیوڈیزرٹ ، گولڈ کوسٹ، لوگن، سینک رم ، البرٹ ریور ، کولنگٹا ، لوگن ریومیرا شامل ہیں۔, Pimpama, Tamborine اور Tweed River Valley, سٹی آف گولڈ کوسٹ, City of Logan, Scenic Rim Regional Council اور ٹویڈ دریائے وادی کی مقامی حکومت کی حدود میں۔

حوالہ جات
---------

1. ↑
2. ↑  "Bundjalung – Muurrbay Aboriginal Language and Culture Co-operative"۔ muurrbay.org.au۔ 21 ستمبر 2020 میں اصل سے آرکائیو شدہ۔ اخذ شدہ بتاریخ 19 دسمبر 2020
3. ↑  سانچہ:Cite SLQ-CC-BY
انڈے دینے والے چند جانوروں میں پایا جانے والا بیضائی دانت چھوٹا، تیز اور کھوپڑی پر ابھار نما ہوتا ہے جس کی مدد سے چوزہ انڈے کی بیرونی سطح کو توڑ کر نکلتا ہے۔ اکثر پرندوں اور گزندوں میں یہ عام پایا جاتا ہے اور چند مینڈکوں اور مکڑیوں میں بھی یہ پایا جاتا ہے۔

کچھ چھپکلیوں اور سانپوں میں یہ باقاعدہ دانت نما ہوتا ہے اور استعمال کے بعد جھڑ جاتا ہے۔ پرندوں اور دیگر خزندوں میں یہ دانت چونچ کی اوپری سطح پر بنتا ہے اور یا تو جھڑ جاتا ہے یا دوبارہ چونچ میں جذب ہو جاتا ہے۔

پرندے
-----

پرندوں کے چوزوں میں گردن کی عقبی جانب ایک اضافی پٹھا ہوتا ہے جو ان چوزوں کو انڈے کا خول توڑنے میں مدد دیتا ہے۔ 

جب چوزہ اتنا بڑا ہو جائے کہ وہ خول سے جذب ہونے والی آکسیجن ناکافی پڑ جائے تو وہ انڈے کی عقبی جانب موجود جھلی کو پھاڑتا ہے۔ اس جھلی اور بیرونی خول کے درمیان موجود ہوا کی مقدار چند گھنٹوں کے لیے کافی ہوتی ہے۔ اس دوران چوزہ خول کو توڑنے میں کامیاب ہو جاتا ہے۔ چوزہ نکلنے کے چند ہفتوں کے دوران یہ اضافی دانت جھڑ جاتا ہے۔

کیوی میں یہ دانت نہیں پایا جاتا اور کیوی کا چوزہ اپنی چونچ اور ٹانگیں استعمال کر کے نسبتاً کمزور خول سے باہر نکلتا ہے۔

خزندے
-----

سنپولئے اپنے سخت اور لچکدار خول والے انڈوں سے اپنے اسی اضافی دانت کی مدد سے نکلتے ہیں۔ جب پہلی بار سانپ کینچلی بدلتا ہے تو یہ دانت بھی جھڑ جاتا ہے۔

مگرمچھ کا بچہ اپنی سونڈ کے سرے پر واقع اسی اضافی دانت کی مدد سے انڈے کو توڑ کر باہر نکلتا ہے اور دو ماہ میں یہ دانت دوبارہ جذب ہو جاتا ہے۔ مگرمچھ کے انڈوں میں پرندوں کے انڈوں کی طرح اضافی جھلی موجود ہوتی ہے۔ اگر موسم نسبتاً خشک ہو تو بیرونی مدد کے بغیر یہ بچے نہیں نکل سکتے اور وہیں مر سکتے ہیں۔ تاہم ان کی ماں ان کی مدد کے لیے موجود ہوتی ہے۔

|  |  |
| --- | --- |
|  | ویکی ذخائر پر **بیضائی دانت** سے متعلق سمعی و بصری مواد ملاحظہ کریں۔ |
**باگوبول میں ر** اومے دریا پر بگوبول پر واقع ایک مکان ہے - یہ شمالی سویڈن کے شہر امیو سے 10 کلومیٹر کے فاصلے پر واقع ہے - یہ عمارت 1846 میں باگوبول سو-مل کے منیجر کے لیے بنائی گئی تھی-

تاریخ
-----

یہ عمارت 1846 میں باگوبول سو - مل کے منیجر کے لیے بنائی گئی تھی-  اس عمارت کا ڈیزائن امیو کے وزیر جوہان اندرذ لڈر کی طرف سے بنایا گیا تھا، جو ایک مصنف اور وزیر ہونے کے ساتھ ساتھ ایک معمار بھی تھے- اس نے اس عمارت کا نقشہ شاہی انداز میں بنایا تھا-

تعمیر
-----

یہ عمارت لکڑی کے پھٹو سے بنائی گئی تھی جن کو سفید رنگ کیا گیا تھا تاك اس عمارت کو دیکھنے سے لگے کہ یہ ایک پتھر کی عمارت ہے - دو منزلوں پر 500 میٹر / مربع کی جگہ کے ساتھ یہ علاقے کے سبھ سے بڑے گھروں میں سے ایک تھی- عمارت کا باهركے ​​حصے اور اندر والے حصہ کی بہت دیکھ بھال رکھی گئی ہے - مگر، گارڈن اور اس کے گھر کے ساتھ ربط اور عمارتیں اتنی نہیں سنبھالی جا سکی، جن میں اسکول، تبے لا وغیرہ شامل تھیں -

حوالے
-----

1. 1 2  Baggbole Mansion آرکائیو شدہ (Date missing) بذریعہ vbm.se (Error: unknown archive URL), Vasterbottens Museum, retrieved 26 May 2014
2. ↑  *"Baggböle besöksområde"* آرکائیو شدہ (Date missing) بذریعہ umea.se (Error: unknown archive URL). www.umea.se, retrieved 27 May 2014
الملک العادل **بدرالدین سلامش** (پیدائش: 1272ء – وفات: 1291ء) سلطنت مملوک (مصر) کا چھٹا حکمران تھا جس نے محض چار مہینے حکومت کی۔

عہد حکومت اور معزولی
--------------------

* مزید پڑھیں: **ظاہر رکن الدین بیبرس بندقداری**، **سیف الدین قلاوون**

سلامش اپنے والد ظاہر رکن الدین بیبرس بندقداری کی وفات پر سات سال کا تھا۔ امرائے حکومت نے اُسے الملک العادل بدر الدین کا شاہی خطاب دے کر اگست 1279ء میں بحیثیتِ سلطان سلطنت مملوک (مصر) تخت نشین کر دیا۔ سیف الدین قلاوون سلامش کا اتالیق مقرر کیا گیا، یہ بہادر اور حکمرانی کی قابلیت رکھتا تھا۔ سیف الدین قلاوون نے محض چار مہینے کے حکومت کے بعد سلامش کو تخت سے معزول کرتے ہوئے حکومت خود سنبھال لی۔ اراکین سلطنت نے مفادِ دولت ممالیک بحریہ، اُس کے ہاتھ پر بیعت کرلی۔ قاہرہ میں موجود عباسی خلیفہ احمد الحاکم بامر اللہ نے اُس کو سندِ حکومت تفویض کی۔

وفات
----

سلامش نے بحالتِ جلاوطنی قسطنطنیہ میں 1291ء میں انتقال کیا جبکہ عمر محض 18 یا 19 سال کی تھی۔

مزید دیکھیے
-----------

* فہرست سلاطین مملوک (مصر)
* سلطنت مملوک (مصر)

حوالہ جات
---------

1. ↑  تاریخ ملت: جلد 2، صفحہ 970۔ مطبوعہ لاہور۔

|  |
| --- |
| بدرالدین سلامش **بحری خاندان**چھوٹی شاخ **سلطنت مملوک (مصر)****پیدائش:** 1272ء **وفات:** 1291ء |
| شاہی القاب |
| ماقبل الناصر الدین برکہ
 |  **سلطان سلطنت مملوک** اگست 1279ء–10 نومبر 1279ء*مع سیف الدین قلاوون* | مابعد سیف الدین قلاوون |
**بیچلر آف اکنامکس** (**ای ای سی** یا **بی ای کان**) ایک تین سالہ تعلیمی سند ہے۔ اس کا تعلق سماجی علوم سے ہے۔ یہ دونوں صفاتی اور مقداری کورس شامل ہوتے ہیں۔ عمومًا اس کورس میں دیگر مضامین کے علاوہ حسب ذیل شامل ہوتے ہیں: جزیاتی معاشیات، کلیاتی معاشیات، معاشی پیمائش، معاشی شماریات، معاشی فکر کی تاریخ اور سیاسی معیشت۔

کچھ جامعات میں ایسی ڈگریاں بھی رائج ہیں جن میں طلبہ معاشیات کے کسی مخصوص شعبے میں تخصیص پا سکیں، جیسے کہ زرعی معاشیات، معاشی پیمائش، ماحولیاتی اور وسائلی معاشیات، مالیاتی معاشیات اور سیاسی معیشت

آنرز ڈگری
---------

**بیچلر آف اکنامکس معہ آنرز** ایک چار سالہ ڈگری ہے۔ یہ تین سالہ بیچلر آف اکنامکس کی توسیع کے طور پر پڑھی جاتی ہے۔ یہ ڈگری ایک سال کا کل وقتی پروگرام ہے۔ اس ڈگری کے لیے مزید تعلیمی کورسوں اور محققہ مقالہ کی پیش کشی درکار ہوتی ہے۔

مزید دیکھیے
-----------

* معاشیات کی تعلیم
* معاشیات کا خاکہ
* فلسفہ، سیاست اور معاشیات کی ڈگری
* معاشیات کے مکاتب فکر

==بیرونی روابط==\* Bachelor of Economics (The University of Sydney)\* Bachelor of Economics (The University of New South Wales)آرکائیو شدہ (Date missing) بذریعہ business.unsw.edu.au (Error: unknown archive URL)\* Bachelor of Economics (The University of New England)\* Bachelor of Economics (Macquarie University)\* Bachelor of Economics (The University of Technology Sydney)\* Bachelor of Economics (Monash University)آرکائیو شدہ (Date missing) بذریعہ business.monash.edu (Error: unknown archive URL)\* Bachelor of Economics (The Australian National University)\* Bachelor of Economics (The University of Queensland)\* Bachelor of Economics (The University of Adelaide)

حوالہ جات
---------

1. 1 2 3 4 5  "BACHELOR OF ECONOMICS"۔ The University of Sydney۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 02 جون 2017  الوسيط `|url-status=` تم تجاهله (معاونت)